CELEX: 62007TN0441
Language: sk
Date: 2007-11-29 00:00:00
Title: Vec T-441/07: Žaloba podaná 29. novembra 2007 – Ryanair/Komisia

9.2.2008   
            
            
               SK
            
            
               Úradný vestník Európskej únie
            
            
               C 37/27
            
         Žaloba podaná 29. novembra 2007 – Ryanair/Komisia
   (Vec T-441/07)
   (2008/C 37/43)
   Jazyk konania: angličtina
   Účastníci konania
   
      Žalobca: Ryanair Ltd (Dublin, Írsko) (v zastúpení: E. Vahida, lawyer)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               určiť v súlade s článkom 232 ES, že Komisia nekonala v zmysle svojich povinností podľa Zmluvy ES tým, že sa nevyjadrila k sťažnosti žalobcu doručenej Komisii 3. novembra 2005, po ktorej nasledovala výzva z 2. augusta 2007,
            
         
               —
            
            
               zaviazať Komisiu na náhradu všetkých trov konania, vrátane trov konania žalobcu, a to aj v prípade, že po podaní žaloby Komisia bude konať, čím podľa Súdneho dvora zanikne potreba rozhodnúť alebo v prípade, že Súdny dvor žalobu zamietne ako neprípustnú, a
            
         
               —
            
            
               prijať také následné opatrenia, aké Súdny dvor považuje za vhodné.
            
         Žalobné dôvody a hlavné tvrdenia
   Vo svojom hlavnom žalobnom dôvode žalobca tvrdí, že Komisia neuskutočnila dôkladné a nestranné preskúmanie sťažnosti, ktorú podal a v ktorej tvrdí, že bola priznaná nezákonná pomoc vo forme výhod poskytnutých zo strany Talianska spoločnosti Volare prostredníctvom odpustenia dlhu vo výške približne 20 miliónov eur, ktoré spoločnosť Volare dlžila talianskym letiskám, zníženia letiskových poplatkov a cien paliva. Subsidiárne žalobca tvrdí, že Komisia sa nevyjadrila ku sťažnosti žalobcu, podľa ktorej došlo k protisúťažnej diskriminácii a teda k porušeniu článku 82 ES.
   Podľa žalobcu opatrenia, ktoré sú predmetom jeho sťažnosti predstavujú štátnu pomoc a spĺňajú podmienky uvedené v článku 87 ods. 1 ES. Okrem toho žalobca tvrdí, že v prípade, že Súdny dvor konštatuje, že niektoré výhody poskytnuté Volare nemožno pripísať štátu, pretože talianske letiská mohli stanoviť svoje poplatky autonómne, by takéto výhody predstavovali protisúťažnú diskrimináciu, ktorú nemožno odôvodniť objektívnymi dôvodmi a preto porušuje článok 82 ES.
   Žalobca ďalej tvrdí, že Komisia mala povinnosť v súlade s ustanoveniami nariadenia Rady (ES) č. 1/2003 (1) a nariadenia Komisie (ES) 773/2004 (2) dôkladne preskúmať skutkové a právne dôkazy, ktoré predložil žalobca, aby v primeranom čase rozhodla či má začať konanie o porušení alebo sťažnosť zamietnuť. Komisia po doručení sťažnosti neprijala žiadne rozhodnutie, ktorým by porušenie potvrdila alebo sťažnosť zamietla po informovaní žalobcu podľa článku 7 nariadenia (ES) č. 773/2004 ani neprijala plne odôvodnené rozhodnutie sťažnosť nevyšetriť z dôvodu nedostatku záujmu Spoločenstva.
   Žalobca preto tvrdí, že existuje prima facie porušenie práva hospodárskej súťaže a že Komisia mala k tomuto záveru dospieť v kratšom čase ako 21 mesiacov a začať konanie. Trvanie nečinnosti Komisie teda prekračuje primerané medze.
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Text s významom pre EHP) (Ú. v. ES L 1, 4.1.2003, s. 1; Mim. vyd. 08/002, s. 205).
   
      (2)  Nariadenie Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (Text s významom pre EHP) (Ú. v. EÚ L 123, s. 18; Mim. vyd. 08/003 s. 81).